, ismert művésznevén Taemin (1993. július 18.–) dél-koreai énekes, táncos és színész. 2008-ban, a SHINee együttes tagjaként debütált az SM Entertainment menedzselésében. Számos fiatal K-pop-idol tekinti példaképének, emiatt az "idolok idola" becenév ragadt rá.

2014-ben jelent meg első szólólemeze Ace címmel, mely első helyen végzett a  albumlistáján, a Danger című kislemez pedig 5. volt a digitális toplistán. Első nagylemeze, a Press It 2016-ban jelent meg és szintén első helyezett volt a koreai albumlistán. Ugyanebben az évben Taemin Japánban debütált Szajonara hitori című középlemezével.

2017-ben adta ki második koreai nagylemezét Move címmel, ezt 2018-ban a Taemin című japán nagylemeze követte. Harmadik koreai stúdióalbuma 2020-ban a Never Gonna Dance Again  címet kapta.

Élete és pályafutása

2008–2013: kezdetek 

Gyakornokként került az SM Entertainmenthez, és 2008-ban, 14 évesen debütált a SHINee együttes tagjaként az  című műsorban az SBS csatornán. 2009-ben kapta első színészi szerepét az MBC csatorna (태희혜교지현이) című napi szappanoperájában. 2012-ben a Koala Kid című animációs film főszereplőjét szinkronizálta. Részt vett az Immortal Songs 2 televíziós programban is, melyben sztárok versenyeztek örökzöld slágerek előadásával.

2012. szeptember 19-én jelent meg első filmzenei betétdala, a U, melyet a To the Beautiful You című sorozathoz vett fel. 

2013 áprilisában az SM Entertainment közölte, hogy Taemin a We Got Married című valóságshow résztvevője lesz nel. Ugyanebben az évben a Dating Agency: Cyrano című sorozatban játszott, három epizód erejéig. Decemberben a Prime Minister & I című televíziós sorozat egyik betétdalát énekelte, Footsteps címmel.

2014–2016: Ace, Press It, Szajonara hitori

2014-ben Taemin a Princess Hours című , illetve sorozatból készült japán musicalben szerepelt. Augusztus 18-án megjelent első szóló középlemeze Ace címmel. A lemez első helyet ért el a  albumlistáján, a Danger című kislemez pedig ötödik volt a digitális kislemezlistán. A dalhoz készült videóklipet augusztus 16-án mutatták be; a tánckoreográfiát az amerikai Ian Eastwood és az SM Entertainment BeatBurger nevű koreográfuscsapata alkotta meg. Taemin Los Angelesbe utazott a koreográfia elsajátításához.

2015. február 3-án bejelentették, hogy az énekes szerepelni fog a Match Made in Heaven Returns (천생연분 리턴즈) című varietéműsorban. Április 14-én a JTBC Welcome Back to School című varietéműsorban lépett fel. Júniusban a Who Are You: School 2015 című sorozathoz vette fel a That Name  című dalt, nal.

Első nagylemeze Press It címmel 2016. február 23-án jelent meg. A Press Your Number című kislemez társproducere Bruno Mars volt. A lemez első lett a  albumlistáján.

2016 júliusában megjelent első japán középlemeze, a Szajonara hitori, melyen a Press Your Number japán nyelvű verziója is helyet kapott. Taemin ebben az évben az Mnet csatorna Hit the Stage című táncműsorában is részt vett, Szugavara Koharu japán tánckoreográfus volt a partnere, aki a Szajonara hitori koreográfiáját készítette. Megnyerték az első helyet a második epizódban.

2017–2018: Flame of Love, Move és Taemin

Taemin 2017 júliusában tartotta első japán szólókoncerjét a Nippon Budókanban,  néző előtt. Ugyanebben a hónapban jelent meg második japán középlemeze, a Flame of Love. Első szólókoncertjét Koreában augusztus végén tartotta, három nap alatt  rajongó előtt. Október 14-én és 15-én még két koncertet adott Szöulban,  fő előtt. Ezt újabb japán koncertek követték.

2017 szeptemberében az Amazon Prime saját gyártású,  című japán krimisorozatában szerepelt. Betétdalt is felénekelt a sorozathoz What's This Feeling címmel. Ezt egy saját valóságshow követte, a V Live-on közvetített The Taemin: Xtra Cam. 

2017 októberében Taemin a Idol Rebooting Project: The Unit című tehetségkutató műsor egyik idolmentora lett. Második koreai nagylemeze Move címmel ugyanebben a hónapban látott napvilágot. Az azonos című dal koreográfiája futótűzként terjedt Koreában. A lemez második volt a  albumlistáján és harmadik lett a Billboard World Albums listáján. December 10-én megjelent a lemez újracsomagolt változata Move-ing címmel, négy új dallal. Ugyanebben a hónapban a KBS Song Festivalon kellett volna fellépnie, de együttesbeli csapattársa,  halála miatt lemondta a megjelenést.

2018 májusában a JTBC csatorna Why Not? The Dancer című műsorában szerepelt, ahol  (Super Junior) és  (Highlight) társaságában Los Angelesbe utazott, hogy koreográfusnak tanuljon. Később a The Call című zenei műsorban vett részt, ahol Behwyvel a UV-vel közösen szerepelt. 2018. szeptember 21-én japán turnére indult. 16 városban 32 teltházas koncertet adott, összesen több mint  néző előtt. November 5-én megjelent Taemin című japán nagylemeze.

2019: Want, Famous, SuperM

Második koreai középlemeze Want címmel 2019. február 11-én jelent meg. A lemez negyedik volt a Billboard World Albums listáján, és ötödik a Heatseekers Albums listán. Március 15 és 17 között három koncertet adott Szöulban.

Június 8-án arénaturnéra indult Japánban XTM címmel. Eredetileg 14 koncertet terveztek, de augusztusban még hármat hozzáadtak a turnéhoz a kereslet miatt. Ugyancsak augusztusban adta ki harmadik japán középlemezét, Famous címmel. A lemez vezette az Oricon albumlistáját.

Ugyanekkor Taemin a SuperM nevű supergroup tagjaként debütált, melyet az SM Entertainment a Capitol Recordsszal közösen hozott létre, kifejezetten az amerikai piacra. Decemberben Taemin újra Japánban koncertezett, fellépett a Yokohama Arénában és az Osaka-jo Hallban.

2020–: Never Gonna Dance Again, Advice, katonai szolgálat
2020 márciusában ismét Szöulban lépett volna fel, ám a Covid19-pandémia miatt a koncertet le kellett mondani. Új lemezének megjelenése előtt egy online valóságshowban vett részt, melynek a Rare-Taem címt adták, és ahol egy táblajáték alapján küldetéseket kellett megoldania. Harmadik koreai nagylemeze Never Gonna Dance Again címmel látott napvilágot két részletben, szeptemberben és novemberben. A lemezt és a Criminal, valamint az Idea című kislemezeket a kritikusok az év egyik legjobb K-pop-kiadványának tartották.

2021 márciusában a Navillera című sorozathoz felvette a My Day című dalt. 2021 áprilisában bejelentette, hogy május 31-én megkezdi sorkatonai szolgálatát a hadsereg katonazenekarában. Advice című harmadik koreai középlemeze május 18-án jelent meg. Előtte, május 2-án online koncertet tartott a Beyond Live platformon, melyet 119 országból mintegy  ember követett nyomon. Bevonulása előtt még részt vett a 2020. évi nyári olimpiai játékokra írt Colorful című dal felvételeiben.

2022. január 14-én bejelentették, hogy civil szolgálatosként fogja a hátra lévő szolgálati idejét letölteni, rosszabbodó depressziós és pánikrohamos tünetei miatt.

Diszkográfia 
Stúdióalbumok
 Press It (2016)
 Move (2017)
 Taemin (2018)
 Never Gonna Dance Again (2020)

Jegyzetek

Fordítás

További információk 
 Taemin az SM Town oldalán

1993-ban született személyek
Élő személyek
Dél-koreai énekesek
Táncművészek
Dél-koreai színészek
K-pop-előadók